section_heading: Životopis
paragraph_text: Za svoj znanstveni doprinos primio je Nagradu HAZU za 2001. godinu i Godišnju nagradu za znanost 2002. Odlikovan je Redom Danice hrvatske 2003. godine. Područje Milanjina znanstvenog interesa podjednako je književnopovijesna i književnoteorijska problematika. Od važnijih priloga hrvatskoj književnoj historiografiji treba istaknuti studiju o Tadijanovićevu pjesništvu, monografije o Jakši Čedomilu i Janku Leskovaru kao i studiju o najnovijoj hrvatskoj prozi, a osobito Pjesništvo hrvatskog ekspresionizma.